Snød for milliarder: Monsterstraf til Le Mans-kører – Ekstra Bladet
112 lige nu Politi: Denne mand faldt fra et fly under landing i London 112 17 minutter siden Tre uskyldige var fængslet i 1707 døgn: Derfor får de ingen erstatning 112 15 minutter siden Motorvej spærret efter uheld Cykling 8 minutter siden Stortalent lam efter voldsom ulykke Meninger 2 minutter siden Engell: Klimadebatten levner ikke plads til skepsis 112 lige nu Politi: Denne mand faldt fra et fly under landing i London
Tirsdag d. 9. jan. 2018 - kl. 08:22 0
Snød for milliarder: Monsterstraf til Le Mans-kører
Storsvindleren har været teamkollega med dansker i det berømte 24 timers løb
Scott Tucker har snydt, så vandet driver. Nu er hammeren faldt - HÅRDT. Foto: AP
Så faldt hammeren.
Den amerikanske racerkører Scott Tucker har svindlet og bedraget for et milliardbeløb for at kunne have en overdådig livsførelse, som bl.a. har omfattet deltagelse i 24 timers løbet i Le Mans.
Både som betalingskører, men også teamejer.
Det er fire år siden, at den 55 årige racerkører, teamejer og forretningsmand sidst har været til start, men det skyldes, at de amerikanske myndigheder har jagtet ham, og nu også har fået ham idømt en monsterstraf på fængsel i 16 år og 8 måneder efter en fem uger lang retssag.
Scott Tucker, som startede sin Le Mans-deltagelse med at være teamkollega med Christian Bakkerud i det tidligere Formel 1-team Kolles i 2010, har ydet ulovlige lån for 2,6 milliarder kroner til mere end 4,5 millioner fattige amerikanere.
Det har været personer, der ikke har kunnet låne andre steder, og prisen for disse lån på nettet har været 'ågerrenter', som Scott Tucker allerede inddrev, inden pengene blev udtalt.
Han er dømt i alt 14 kriminelle handlinger.
Udover åger er han bl. a. blevet dømt for at misbrugt de særlige privilegier, som de tilbageværende indianske stammer i USA har fået tildelt.
Efter at have haft succes i det amerikanske sportsmesterskaber i 00'erne købte Scott Tucker i første omgang ind sig hos Kolles, inden han efterfølgende kørte Le Mans med sit eget Level 5 Motorsport, som stillede til start i HPD ARX, altså i en 'forklædt' Honda.
Resultatmæssigt blev det aldrig den store succes at være med i sportsvognsløbet over dem alle.
Med dommen er karrieren slut, og sagens dommer lod sig ikke formilde ret meget af, at Scott Tuckers advokater talte om hans psykiske sundhed og faren for, at han ville være selvskadende, hvis han blev dømt.
Det gav måske lidt rabat, fordi anklageren havde krævet 20 års fængsel.
Se også: Tom K. kørt af banen
Se også: Tom Kristensen i Hall of Fame
Se også: Dansk racerkøres død var et uheld
1 af 3 Christian Bakkerud havde i 2010 'æren' af at være teamkollega med den nu langtidsfængslede Scott Tucker (Foto: Thomas Lekfeldt)
2 af 3 Mange af pengene fra svindlen blev brugt på Le Mans, hvor Scott Tucker efter først have købt sig en plads i en bil kom med eget team (Foto: Jan Sommer)
3 af 3 Scott Tucker har snydt, så vandet driver. Nu er hammeren faldt - HÅRDT. Foto: AP